(Зал бәйрәмчә бизәлгән.Татар халыкының милли киемнәреннән күргәзмә оештырылган. Бала итәкле хатын-кызлар күлмәге,камзул, түбәтәй,ак яулык,калфак,алъяпкыч,читек,чүәк,чабата,ир егетләр күлмәге,тула оек,пута,чабата.)Бәйрәмдә һәм көндәлек тормышта кигән киемнәр.

АЛЫП БАРУЧЫ:Бер утыру бер гомер дип

 Бабайлар бит юкка әйтмәгән

 Бер очрашып серләр бүлешү

 Бу гадәтләр әле бетмәгән

-Хәерле көн хөрмәтле әти-әниләр,балалар,килгән кунаклар!Без сезнең белән юүген “Халкыбызның милли киемнәре” дигән кичәгә җыйналдык.

Матурлыкка бай ул безнең тормыш,

Адым саен анда матурлык!

Барлык матурлыкның,батырлыкның

Иҗат итүчесе халык бит.

\_Менә(күргәзмәгә ишәрә ясап)биредә халкыбызның милли киемнәре җыелган.Без бүген әби-бабаларыбыздан калган хатирәләрне яңартырбыз,халкыбызның онытыла барган милли уеннарын,җырларын сезгә әти-әниләр бүләк итәрбез.

Татар халык җыры “Әпипә”.

(Һәрбер бала нинди милли кием турында сөйләсә,кунакларга күргәзмәдән күрсәтеп сөйли.Балаларның алган белемнәрне ныгыту өчен)

1бала:

Калфак

Бәрхетләрдән бизәлгән

Инә белән чигелгән

Алтын-көмешләргә күмелгән

2бала:

Күргәнегез бармы сылу кызлар

Кия торган татар камзулын?

Бизәгәнгә, гүя, сыйдырган ул

Бар тарихын илнең бар моңын.

3бала:

Балкып тора түбәтәйләр

Энҗе бөртекләр белән

 Алар монда килгән гүя

Чын әкият иленнән

4бала:

Нәни генш кояш кебек

Башыңны нурлый бит ул

Астында акыл да булса

Түбәтәй җырлый бит ул.

ТАТАР ХАЛКЫНЫҢ”ТҮБӘТӘЙ”УЕНЫ УЙНАЛА.

5бала:

Матур изү бизәп тора

Күлмәгенең күкрәген Диңгез суы кебек тора

Дулкынланып итәге.

6бала:

Билемдәге алъяпкычым

Җилфердидер җилләрдә

Гүя гөлләренә кунып

Сандугачлар тирбәлә.

СӘХНӘГӘ 4 ӘНИ ЧАКЫРЫЛА”КАЙСЫ ӘНИ ҖИТЕЗЕРӘК?”ДИГӘН БӘЙГЕ ОЕШТЫРЫЛА.СОҢГА КАЛГАН ӘНИГҢ ҖӘЗА БИРЕЛӘ.

7бала:

Аллы-гөлле чәчәкләр

Алъяпкычымны бизи

Шунда кунып бал кортлары

Әллә инде бал эзли.

8бала:

Чәчләреңә япкан ак яулыгың

Бик килешә әнкәй йөзеңә

АК яулыгың төсле ак күңелең

Саф күңелең чагыла күзеңдә

“ЯШЕРӘМ ЯУЛЫК” УЕНЫ.

9бала:

Бизәк төшкән итекләрне

Читек диеп йөрткәннәр

Аларны татар кызлары

Бик яратып кигәннәр.

ТАТАР ХАЛКЫНЫҢ “ПАРЛЫ БИЮЕ”(ЗУРЛАР ҺӘМ МӘКТӘПКӘ ӘЗЕРЛЕК ТӨРКЕМЕ.

10бала:

Чабата,чабата ,чабата

Чабата тиз атлата

Чабатаның шакылдауын

Балаларда бик ярата

ӘТИ-ӘНИЛӘР БЕЛӘН “ЧАБАТА” УЕНЫ.

БАЛАЛАР БАШКАРУЫНДА “ЯШӘ СИН,ТУГАН ИЛЕМ!”җыры башкарыла.

АЛЫП БАРУЧЫ:

-Рәхмәт сезгә балалар,әти-әниләр уйнадык көлдек,бергәләп күңел ачтыкБалалар сез халкыбызның милли җанлы кыз һәм уллары булып үсегез.Туган телебезне,туган җиребезне бер вакыттада онытмагыз.

Адаштырмас маягыбыз-мирас,

Юлда юлдаш-туган телебез!

Туган телне,җирне сөйсәк кеә

Матур булыр алгы көнебез. .

 **Күгәй башлагыч мәктәп-балалар бакчасы**

**Милли киемнәр дөньясына сәяхәт**

**Тәрбияче: Загидуллина Р.Н.**

**Хайруллина Г.Г.**